open-index/open-wikipedia-markdown huggingface dataset:
மோடிநகர்

**மோடிநகர்** (**Modinagar**), வட இந்தியாவில் உள்ள உத்தரப் பிரதேசம் மாநிலத்தில் மேற்கில் அமைந்த காசியாபாத் மாவட்டத்தில் நகராட்சியுடன் கூடிய நகரம் ஆகும். இது காசியாபாத்திலிருந்து 24 கிலோ மீட்டர் தொலைவிலும்; புது தில்லியிலிருந்து 48 கிலோ மீட்டர் தொலைவிலும் உள்ளது. தேசியத் தலைநகர வலையத்தில் மோடிநகர் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 26 வார்டுகளும், 24,777  வீடுகளும் கொண்ட மோடிநகரின் மக்கள் தொகை 1,30,325  ஆகும். அதில் ஆண்கள்  69,268 மற்றும் பெண்கள் 61,057  ஆக உள்ளனர். பாலின விகிதம் 1000 ஆண்களுக்கு  881 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11% ஆகவுள்ளனர். இதன் சராசரி  எழுத்தறிவு 88.4% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 17,808 மற்றும் 10 ஆகவுள்ளனர்.  இதன் மக்கள் தொகையில் இந்துக்கள் 93.04%, இசுலாமியர் 5.1%,  பௌத்தர்கள் , சமணர்கள் 0.64%,  
சீக்கியர்கள் 0.74%, கிறித்தவர்கள் 0.28%
மற்றும் பிறர் 0.19% ஆகவுள்ளனர்.
## கல்வி
* எஸ் ஆர் எம் பல்கலைக்கழகம் 
* முல்தானிமால் மோடி பட்டமேற்படிப்பு கல்லூரி
* கின்னி தேவி மோடி மகளிர் பட்டமேற்படிப்பு கல்லூரி 
* கே என் மோடி பொறியியல் கல்லூரி 
## மேற்கோள்கள்

https://web.archive.org/web/20110528213837/http://www.acledu.co.in/
* 
* 

## வெளி இணைப்புகள்

* Modinagar City Nagar-Palika Website

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:காசியாபாத் மாவட்டம், இந்தியா
மாநிலங்களவைத் தேர்தல்கள் 1958

**மாநிலங்களவைத் தேர்தல்கள் 1958** (*1958 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவையின் உறுப்பினர்களைத் தேர்ந்தெடுப்பதற்காக 1958ஆம் ஆண்டில் நடைபெற்ற தேர்தல்கள் ஆகும்.

## தேர்தல்கள்
பல்வேறு மாநிலங்களிலிருந்து உறுப்பினர்களைத் தேர்ந்தெடுக்க 1958-ல் தேர்தல் நடைபெற்றது. *பட்டியல் முழுமையடையவில்லை.*

### தேர்ந்தெடுக்கப்பட்ட உறுப்பினர்கள்
1958-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1958-64 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1964ஆம் ஆண்டில் ஓய்வு பெற்றனர்.

## இடைத்தேர்தல்
கீழ்க்கண்ட இடைத்தேர்தல் 1958ஆம் ஆண்டு நடைபெற்றது.

## மேற்கோள்கள்

பகுப்பு:மாநிலங்களவைத் தேர்தல்கள்
2022 கஞ்சூருகான் விளையாட்டரங்கு துர்நிகழ்வு

2022 அக்டோபர் 1 அன்று இந்தோனேசியா நாட்டின் கிழக்கு ஜாவாவின் மலாங்கில் கஞ்சூருகான் விளையாட்டரங்கில் நடந்த கால்பந்து கூட்டமைப்பு போட்டி ஒன்றின்போது தோற்ற அணியின் ஆதரவாளர்கள் ஆடுகளத்தை ஆக்கிரமித்தனர். இந்தக்கலவரத்தை கட்டுப்படுத்த காவல்துறை எடுத்த நடவடிக்கையால் கூட்டநெரிசல் ஏற்பட்டு மிகக் கூடுதலானோர் உயிரிழந்தனர். அரேமா கால்பந்து கழகத்திற்கும் பெர்செபயா சுரபாயா அணிக்குமிடையேயான இந்தப் போட்டியில் அரேமா அணியினர் தோற்றனர். இதனை ஏற்கவியலாத அவ்வணியின் ஆதரவாளர்கள் ஆடுகளத்தை ஆக்கிரமித்து காவல்படையினருடன் கலவரத்தில் ஈடுபட்டனர். எதிர் அணி வீரர்களையும் தாக்க முற்பட்டனர். இதனைக் கட்டுப்படுத்த கலவரக் காவல்படையினர் கண்ணீர் புகை குண்டு வீசினர். விளையாட்டரங்கில் இருந்த பார்வையாளர்களுக்கு இதனால் மூச்சுத்திணறல் ஏற்பட வெளியேற முற்பட்டபோது நெரிசல் ஏற்பட்டது. இந்த கூட்டநெரிசலில் 125 பேர் உயிரிழந்தனர் எனவும் நூற்றுக்கும் கூடுதலானோர் காயமடைந்ததாகவும் மதிப்பிடப்படுகிறது. இது கால்பந்து போட்டிநிகழ்வொன்றில் ஆசியாவில் நடந்த மிக மோசமான துர்நிகழ்வாக கருதப்படுகிறது.

## மேற்கோள்கள்

பகுப்பு:2022 நிகழ்வுகள்
பகுப்பு:இந்தோனேசியாவில் விளையாட்டு
குர்ஜா நகரம்

**குர்ஜா** (**Khurja**), வட இந்தியாவின் உத்தரப் பிரதேசம் மாநிலத்தில் உள்ளபுலந்தசகர் மாவட்டதில் நகராட்சியுடன் கூடிய நகரம் ஆகும். இது மாவட்டத் தலைமையிடமான புலந்தசகரிலிருந்து 20 கிலோ மீட்டர் தொலைவிலும்; தில்லியிலிருந்து 85 கிலோ மீட்டர் தொலைவிலும் உள்ளது. குர்ஜா நகரம் பீங்கான் மட்பாண்ட உற்பத்திக்கு புகழ்பெற்றது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 27 வார்டுகளும், 21,548 வீடுகளும் கொண்ட குர்ஜா நகரத்தின் மக்கள் தொகை 121,207  ஆகும். அதில் ஆண்கள் 63,825  மற்றும் பெண்கள் 57,382   ஆக உள்ளனர். பாலின விகிதம் 1000 ஆண்களுக்கு  899 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14% ஆகவுள்ளனர். இதன் சராசரி  எழுத்தறிவு 66.8% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 16,316 மற்றும் 	40 ஆகவுள்ளனர். இதன் மக்கள் தொகையில் இந்துக்கள் 58.11%, இசுலாமியர் 39.97%, சீக்கியர்கள் 0.25%, கிறித்தவர்கள் 0.24% மற்றும் பிறர் 1.43% ஆகவுள்ளனர்.

## மேற்கோள்கள்

## வெளி இணைப்புகள்
* Bulandshahar district website

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
புலந்தசகர் மாவட்டம்
மாநிலங்களவைத் தேர்தல்கள் 1957

**மாநிலங்களவைத் தேர்தல்கள் 1957** (*1957 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1957ஆம் ஆண்டு பல்வேறு தேதிகளில் நடைபெற்ற தேர்தல்கள் ஆகும்.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான தேர்தல் நடைபெற்றது.

### தேர்ந்தெடுக்கப்பட்ட உறுப்பினர்கள்
1957-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1957-1963 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1963ஆம் ஆண்டில் ஓய்வு பெற்றனர். *பட்டியல் முழுமையடையவில்லை.*

## இடைத்தேர்தல்
1957ஆம் ஆண்டு பின்வரும் இடைத்தேர்தல் நடைபெற்றது.

## மேற்கோள்கள்

பகுப்பு:மாநிலங்களவைத் தேர்தல்கள்
போலா பிரசாத்

**போலா பிரசாத்** (*Bhola Prasad*) என்பவர் இந்திய அரசியல்வாதி ஆவார். பிரசாத் பீகார் மாநிலத்தினைச் சார்ந்தவர். இவர் இந்தியப் பொதுவுடைமைக் கட்சியின் உறுப்பினராக இந்திய நாடாளுமன்றத்தின் மேலவையான மாநிலங்களவை உறுப்பினராக 1970 முதல் 1982 வரை இருமுறை பதவியிலிருந்தார்.

## மேற்கோள்கள்

பகுப்பு:1993 இறப்புகள்
பகுப்பு:1918 பிறப்புகள்
பகுப்பு:பீகார் அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:இந்தியப் பொதுவுடைமைக் கட்சி அரசியல்வாதிகள்
விஜய் சிங் யாதவ்

**விஜய் சிங் யாதவ்** (1953 - 16 மே 2021) என்பவர் பீகாரைச் சேர்ந்த இந்திய அரசியல்வாதி ஆவார். இவர் இராச்டிரிய ஜனதா தளம் கட்சியின் உறுப்பினராக ஆவார். இவர் இந்திய நாடாளுமன்றத்தின் மாநிலங்களவை உறுப்பினராக இருந்தார். இவர் முன்பு பாரதிய ஜனதா கட்சியின் உறுப்பினராக தானாபூரிலிருந்து பீகார் சட்டமன்றத்திற்கு உறுப்பினராகத் தேர்ந்தெடுக்கப்பட்டார்.

இவர் 16 மே 2021 அன்று 68 வயதில் இறந்தார்.

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:2021 இறப்புகள்
பகுப்பு:1953 பிறப்புகள்
சிக்கோபாத்

**சிக்கோபாத்** (**Shikohabad**), வட இந்தியாவின் உத்தரப் பிரதேசம் மாநிலத்தின் தென்மேற்கில் அமைந்த பிரோசாபாத் மாவட்டத்தில் அமைந்த நகராட்சி ஆகும். இது யமுனை ஆற்றின் கரையில் உள்ளது. இது மாவட்டத் தலைமையிடமான பிரோசாபாத்திற்கு தென்மேற்கே  21.5 கிலோ மீட்டர் தொலைவிலும்; மாநிலத் தலைநகரான லக்னோவுக்கு கிழக்கே  273.7 கிலோ மீட்டர் தொலைவிலும்; ஆக்ராவிற்கு மேற்கே 68.9 கிலோ மீட்டர் தொலைவிலும் உள்ளது. 

## பெயர்க் காரணம்
முகலாயப் பேரரசர் ஷாஜகான்-மும்தாஜ் மகால் தம்பதியரின் மூத்த மகன் தாரா சிக்கோ ஆவார். இவரை பதவி வெறி பிடித்த இவரது தம்பி அவுரங்கசீப், தன் அண்ணன் தாரா சிக்கோவை கொன்று விடுகிறார். அவரது நினைவாக அவுரங்கசீப் இந்நகரத்தை இந்நிறுவி, தாரா சிக்கோவின் பெயரிட்டார்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 25 வார்டுகளும், 18,622  வீடுகளும் கொண்ட சிக்கோபாத் நகரத்தின் மக்கள் தொகை 1,07,404 ஆகும். அதில் ஆண்கள் 56,794   மற்றும் பெண்கள் 50,610  ஆக உள்ளனர். பாலின விகிதம் 1000 ஆண்களுக்கு 891 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  13% ஆகவுள்ளனர். இதன் சராசரி  எழுத்தறிவு  ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 14,798	மற்றும் 23 ஆகவுள்ளனர். இதன் மக்கள் தொகையில் இந்துக்கள் 79.71%, இசுலாமியர் 18.38%, சமணர்கள் 1.19%,  சீக்கியர்கள் 0.38%, கிறித்தவர்கள் 0.16% மற்றும் பிறர் 0.18% ஆகவுள்ளனர்.

## [[இருப்புப் பாதை]]
சிக்கோபாத் சந்திப்பு தொடருந்து நிலையம்தில்லி-ஹவுரா செல்லும் இருப்புப் பாதையில் உள்ளது. 
### சாலைப் போக்குவரத்து
சிக்கோபாத் நகரம் வழியாக மாநில நெடுஞ்சாலை எண் 84 மற்றும் தேசிய நெடுஞ்சாலை எண் 19 செல்கிறது. இது ஆக்ரா, மதுரா, பிரோசாபாத், நொய்டா, புது தில்லி, ஏட்டா, கான்பூர், அலகாபாத், வாரணாசி போன்ற நகரங்களுடன் இணைக்கிறது.
## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:பிரோசாபாத் மாவட்டம்
செம்பழுப்பு வயிற்று தகைவிலான்

**செம்பழுப்பு வயிற்று தகைவிலான்** (*Rufous-bellied swallow*)(*செக்ரோபிசு பாதியா*) என்பது மலாய் தீபகற்பத்தில் இனப்பெருக்கம் செய்யும் ஒரு தகைவிலான் குருவிச் சிற்றினம் ஆகும். இது மங்கலான வரிகளுடன் ஆழ்ந்த செம்பழுப்பு அடிப்பகுதியையும், கோடுகளற்ற பின்பகுதியினையும் கொண்டுள்ளது. இது பொதுவாக இதன் நெருங்கிய உறவினரான வரித் தகைவிலானிலிருந்து சிற்றின நிலைக்கு உயர்த்தப்பட்டது.

## மேற்கோள்கள்

## மேலும் காண்க
* 

பகுப்பு:தகைவிலான்கள்
சுல்தான்பூர்

**சுல்தான்பூர்** (**Sultanpur**), வட  இந்தியாவின் உத்தரப் பிரதேசம் மாநிலத்தின் கிழக்கில் உள்ள பூர்வாஞ்சல் பிரதேசத்தின் அமைந்த சுல்தான்பூர் மாவட்டத்தின் நிர்வாகத் தலமையிடம் மற்றும் நகராட்சி ஆகும். இது கோமதி ஆற்றின் கரையில் உள்ளது.மாநிலத் தலைநகரான லக்னோவிற்கு 135 கிலோ மீட்டர் தொலைவிலும்; அயோத்திக்கு தெற்கே 65.4 கிலோ மீட்டர் தொலைவிலும் சுல்தான்பூர் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி
வார்டுகளும்,  வீடுகளும் கொண்ட
நகரத்தின் மக்கள் தொகை  1,07,640 ஆகும். அதில் ஆண்கள் 56,420 மற்றும் 51,220 பெண்கள்  ஆக உள்ளனர். பாலின விகிதம் 1000 ஆண்களுக்கு  908	பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11,647 ஆகவுள்ளனர். இதன் சராசரி  எழுத்தறிவு 87.59% ஆகவுள்ளது.  இதன் மக்கள் தொகையில் இந்துக்கள் 69.03%, இசுலாமியர் 29.59%,  கிறித்தவர்கள் 0.26% மற்றும் பிறர் 1.64% ஆகவுள்ளனர்.
## போக்குவரத்து
### சாலைகள்
லக்னோ-வாரணாசி நான்கு வழித்தட தேசிய நெடுஞ்சாலை எண் 56 மற்று இரட்டை வழித்தட தேசிய நெடுஞ்சாலை எண் 56 சுல்தான்பூர் நகரத்துடன் இணக்கிறது. 

### இரயில் நிலையம்
சுல்தான்பூர் சந்திப்பு இரயில் நிலையம் மாநிலத்தின் முக்கிய நகரங்களுடன் இணைக்கிறது.  
## கல்வி
*மகாராணா பிரதாப் பட்டமேற்படிப்பு கல்லூரி
* Kamla Nehru Institute for Physical and Social Sciences.
* கமலா நேரு தொழில்நுட்ப நிறுவனம் 
*கே என் ஐ பி எஸ் எஸ் மேலாண்மை நிறுவனம்
* கமலா நேரு உடற்பயிற்சி மற்றும் சமூக அறிவியல் நிறுவனம்
## மேற்கோள்கள்

## வெளி இணைப்புகள்
* Asroga Toll Plaza
* Kamla Nehru Institute of Technology 
* Mahatma Gandhi Smarak Inter College
* Government Inter College 

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:சுல்தான்பூர் மாவட்டம்
தாண்டா

**தாண்டா** (**Tanda**), வட இந்தியாவின் உத்தரப் பிரதேசம் மாநிலத்தின் கிழக்கில் உள்ள பூர்வாஞ்சல் பிரதேசத்தில் அமைந்த அம்பேத்கர் நகர் மாவட்டத்தில் உள்ள தாண்ட வருவாய் வட்டத்தின் நிர்வாகத் தலைமையிட நகரம் மற்றும் நகராட்சி ஆகும்.  இது காக்ரா ஆற்றின் கரையில் உள்ளது. இது மாவட்டத் தலைநகரான அக்பர்பூருக்கு வடகிழக்கே 20 கிலோ மீட்டர் தொலைவிலும்; அயோத்திக்கு தென்கிழக்கில் 60.4 கிலோ மீட்டர் தொலைவிலும்; மாநிலத் தலைநகரான லக்னோவுக்கு 182 கிலோ மீட்டர் தொலைவிலும் உள்ளது. தாண்டா நகரம் கைத்தறி லுங்கி உற்பத்திக்கு பெயர் பெற்றது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 25 வார்டுகளும், 14,597 வீடுகளும் கொண்ட நகரத்தின் மக்கள் தொகை 95,516 ஆகும். அதில் ஆண்கள் 49,429 மற்றும் பெண்கள் 46,087  ஆக உள்ளனர். பாலின விகிதம் 1000 ஆண்களுக்கு 938  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.66%  ஆகவுள்ளனர். இதன் சராசரி  எழுத்தறிவு 77.60% ஆகவுள்ளது. இதன் மக்கள் தொகையில் இந்துக்கள் 27.03%, இசுலாமியர் 72.16%,  சீக்கியர்கள் 0.43%, கிறித்தவர்கள் 0.22% மற்றும் பிறர் 0.15% ஆகவுள்ளனர்.

## போக்குவரத்து

### இரயில் நிலையம்
தாண்டா இரயில் நிலையம் பைசாபாத், அயோத்தி, அக்பர்பூர் போன்ற நகரங்களுடன் இணைப்பு கொண்டுள்ளது.

### சாலைகள்

தாண்டா நகரம் வழியாக தேசிய நெடுஞ்சாலை எண் 233 ஏ, 232 மாநில நெடுஞ்சாலைகள் செல்கிறது.

## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:அம்பேத்கர் நகர் மாவட்டம்
2022 சிகாகோ மாரத்தான்

**2022 சிகாகோ மாரத்தான்** (*2022 Chicago Marathon*) 2022 ஆம் ஆண்டு அக்டோபர் மாதம் 9 ஆம் தேதியன்று நடைபெற உள்ளது.. இம்மாரத்தான் அமெரிக்க நாட்டின் சிகாகோ நகரத்தில் நடைபெறும் வருடாந்திர மாரத்தான் பந்தயத்தின் 44 ஆவது பதிப்பாகும். ஓர் உலக தடகள அடையாள சாலை பந்தயங்கள் நிகழ்வாக நடைபெறும் இப்பந்தயம் உலக அளவில் நடைபெறும் நான்கு பெரிய மாரத்தான் பந்தயங்களில் ஒன்றாகும்.. இப்பந்தயம் ஆறு வாரங்களுக்கு நடைபெறும். நிகழ்வில் 40,000 பேருக்கும் மேற்பட்ட ஓட்டப்பந்தய வீரர்கள் பங்கேற்பார்கள் என்று எதிர்பார்க்கப்படுகிறது.
## போட்டியாளர்கள்
முந்தைய ஆண்டு பந்தயத்தில் வெற்றி பெற்ற எத்தியோப்பியாவைச் சேர்ந்த சீஃபு துரா தனது பட்டத்தை தக்கவைத்துக் கொள்ள மீண்டும் வருவார் என்று எதிர்பார்க்கப்படுகிறது. 2019 ஆம் ஆண்டு துபாயில் 2:03:40 மணி நேரத்தில் மராத்தான் ஓடிய இவரது சகநாட்டவரான எர்பாசா நெகாசாவௌம் பந்தயத்தில் இவருடன் சேருவார் என்றும் எதிர்பார்க்கப்படுகிறது. கென்ய நாட்டு ஓட்டப்பந்தய வீரர்களான பெர்னார்ட்டு கோச் மற்றும் எலிசா ரோட்டிச்சு ஆகியோரும் இப்போட்டிக்கு வருவார்கள் என்று எதிர்பார்க்கப்படுகிறது.

கென்ய ஓட்டப்பந்தய வீராங்கனை உரூத் செபங்கெடிச்சு, நடப்பு சாம்பியனாக பெண்களுக்கான பந்தயத்தில் வெற்றி பெற விரும்புகிறார். எத்தியோப்பிய ஓட்டப்பந்தய வீரர்களான உருட்டி அகா மற்றும் ஏவன் அய்லு தெசே மற்றும் கென்ய ஓட்டப்பந்தய வீரர்களான செலசுடின் செப்சிர்சிர் மற்றும் விவியன் கிப்லாகாட்டு ஆகியோரும் இக்களத்தில் சேர திட்டமிடப்பட்டுள்ளனர்.
 
அமெரிக்க சக்கர நாற்காலி தடகள வீராங்கனையான தாட்டியானா மெக்ஃபேடன், சிகாகோ மராத்தானை இதற்கு முன்பு ஒன்பது முறை வென்றுள்ளார். இவர் தனது பட்டத்தை காப்பாற்றிக் கொள்ள வருவார் என்றும் எதிர்பார்க்கப்படுகிறது.
## குறிப்புகள்

## மேற்கோள்கள்

## புற இணைப்புகள்
* Official site

பகுப்பு:2022 நிகழ்வுகள்
பகுப்பு:மாரத்தான்கள்
பகுப்பு:சிகாகோ
தர்சன் தர்மராஜ்

**தர்சன் தர்மராஜ்** (*Darshan Dharmaraj*, ; 2 மார்ச் 1981 –&nbsp;2 அக்டோபர் 2022) இலங்கைத் திரைப்பட, நாடக, தொலைக்காட்சி நடிகரும், ஓவியரும் ஆவார். இவர் சிட்னி சந்திரசேகராவின் *ஏ9* என்ற சிங்களத் தொலைக்காட்சி நாடகம் மூலம் முதன் முதலில் அறிமுகமானார். 2012 ஆம் ஆண்டில் அசோக அந்தங்கமவின் *[[இனி அவன் (திரைப்படம்)|இனி அவன்]]* திரைப்படத்தில் முன்னாள் விடுதலைப் புலிப் போராளியாக நடித்தமைக்காக இவருக்கு பன்னாட்டுத் திரைப்பட விழாக்களில் சிறந்த நடிகருக்கான விருது வழங்கப்பட்டது.

## ஆரம்ப வாழ்க்கை
லிங்கநாதன் என்ற இயற்பெயர் கொண்ட தர்சன் இரத்தினபுரி மாவட்டம், இறக்குவானை என்ற ஊரில் உள்ள தேயிலைத் தோட்டம் ஒன்றில் பிறந்தார். அங்குள்ள சென் யோன் தமிழ் வித்தியாலயத்தில் கல்வி பயின்றார். தந்தை தர்மராஜ் ஒரு சிறந்த ஓவியக் கலைஞர். தந்தையிடம் ஓவியம் கற்றுக் கொண்டார். பள்ளிக்க்கூடத்தில் நாடகங்களில் நடித்துப் பாராட்டுப் பெற்றார். தந்தை இறந்தபிறகு, இவர் மீது குடும்பப் பொறுப்புகள் சுமத்தப்பட்டன. இதனால் வேலை தேடி கொழும்பு வந்தார். தொடக்கத்தில் மூட்டை சுமக்கும் கூலித் தொழிலாளியாகப் பணியாற்றினார்.

## நடிப்புப் பணி
பிரபல சிங்கள இயக்குநர் சிட்னி சந்திரசேகராவின் தொலைக்காட்சி நாடகமொன்றில் நடிக்க புதுமுகங்கள் தேவை என்ற விளம்பரம் அவரது கண்களில் பட்டது. அதற்கு விண்ணப்பித்து நேர்முகத் தேர்வின் மூலம் நடிப்பதற்குத் தெரிவானார். 2008 ஆம் ஆண்டில் இந்நாடகம் ஒளிபரப்பானது. சிங்கள மொழியில் அப்போது சரளமாகப் பேசாவிட்டாலும், மூன்று மாதங்களுக்குள் அந்த மொழியைக் கற்றுக்கொண்டார். தொடர்ந்து பிரசன்ன விதானகே, அசோகா அந்தகம, பூதி கீர்த்திசேன ஆகிய புகழ்பெற்ற இயக்குநர்களின் நாடகங்களில் நடிக்கும் வாய்ப்பு கிடைத்தது. 2008 ஆம் ஆண்டில் *பிரபாகரன்* என்ற சிங்களத் திரைப்படம் ஒன்றின் மூலம் சிங்களத் திரையுலகிற்கு அறிமுகமானார்.

இத்தாலியின் சிறந்த தயாரிப்பாளரும், இயக்குநருமான உபெர்ட்டோ பசோலினியின் *மச்சான்* (2008) என்ற சிங்கள/ஆங்கிலத் திரைப்படத்தில் நடித்தார். இத்திரைப்படம் 
2008 முதல் 2010 வரை பன்னாட்டுத் திரைப்பட விழாக்கள் அனைத்திலும் திரையிடப்பட்டு பல விருதுகளையும் வென்றது.

## இறப்பு
தர்சன் தர்மராஜ் 2022 அக்டோபர் 2 இல் கொழும்பு தேசிய மருத்துவமனையில் மாரடைப்பினால் தனது 41-ஆவது அகவையில் காலமானார்.

## திரைப்படங்கள்

## மேற்கோள்கள்

## வெளி இணைப்புகள்
*

பகுப்பு:1981 பிறப்புகள்
பகுப்பு:2022 இறப்புகள்
பகுப்பு:இலங்கைத் திரைப்பட நடிகர்கள்
பகுப்பு:இலங்கைத் தமிழ்த் திரைப்பட நடிகர்கள்
பகுப்பு:சிங்களத் திரைப்பட நடிகர்கள்
அல்பானி மருத்துவ நிறுவனப் பரிசு

**மருத்துவம் மற்றும் உயிரியல் மருத்துவ ஆராய்ச்சிக்கான அல்பானி மருத்துவ நிறுவனப் பரிசு** (*Albany Medical Center Prize in Medicine and Biomedical Research*) என்பது மருத்துவம் மற்றும் உயிரியல் மருத்துவ ஆராய்ச்சியில் அமெரிக்காவின் இரண்டாவது மிக உயர்ந்த மதிப்புள்ள பரிசாகும். இது அல்பானி மருத்துவ நிறுவனத்தால் வழங்கப்படுகிறது. உலகெங்கிலும் உள்ள மருத்துவத்திற்கான பரிசுகளில், அல்பானி மருத்துவ நிறுவனப் பரிசு நான்காவது மிகவும் உயரிய விருதாகும் (உயிர் அறிவியலுக்கான $3 மில்லியன் திருப்புமுனை பரிசு, மருத்துவத்திற்கான $1.2 மில்லியன் நோபல் பரிசு மற்றும் வாழ்க்கை அறிவியல் மற்றும் மருத்துவத்திற்கான $1 மில்லியன் ஷா பரிசுக்குப் பிறகு).

இந்தப் பரிசு ஆண்டுதோறும் வழங்கப்படும். இதன் மதிப்பு  $500,000 டாலர் ஆகும். இந்தப் பரிசு மருத்துவர் அல்லது விஞ்ஞானி அல்லது குழுவிற்கு வழங்கப்படுகிறது. இவர்களின் மேம்பட்ட நோயாளி பராமரிப்பு, மருத்துவ சுகாதார பராமரிப்பு மற்றும் மருத்துவ ஆராய்ச்சியில் குறிப்பிடத்தக்க முன்னேற்றத்திற்குப் பங்காற்றியவர்களுக்கு இப்பரிசு வழங்கப்படுகிறது.

இந்தப் பரிசு இதன் நிறுவனர், மறைந்த மோரிசு "மார்டி" சில்வர்மேனின் சிறப்பு திட்டமாகும். மார்ச் 2001-ல் அல்பானி, நியூயார்கில் நடந்த தொடக்க விருது வழங்கும் விழாவில், சில்வர்மேன் பாரம்பரியமாக மெழுகுவர்த்தி ஒன்றை ஏற்றித் தொடங்கிவைத்தார். இப்பரிசு காலம் காலமாக நூறு ஆண்டுகளாகத் தொடர வேண்டும் என்பது இவரின் விருப்பம். ஒவ்வொரு வருடமும் மெழுகுவர்த்தியை ஏற்றி விருது பெறுபவரைக் கௌரவிப்பதாக சில்வர்மேனின் வாக்குறுதி இருந்தது.

## பரிசு பெற்றவர்கள்
2021: பத்திரிகை வெளியீடு 

* பார்னி கிரஹாம்
* கடலின் கரிகோ
* ட்ரூ வைஸ்மேன்

2020:

* விருது வழங்கப்படவில்லை

2019: பத்திரிகை வெளியீடு

* பெர்ட் வோகெல்ஸ்டீன்
* இர்விங் வெய்ஸ்மேன்

2018: பத்திரிகை வெளியீடு

* ஜேம்ஸ் பி. அலிசன்
* கார்ல் எச். ஜூன்
* ஸ்டீவன் ஏ. ரோசன்பெர்க்

2017: பத்திரிகை வெளியீடு

* எமானுவேல் சார்பெந்தியே
* ஜெனிபர் தெளதுனா
* லூசியானோ மராஃபினி
* பிரான்சிஸ்கோ ஜுவான் மார்டினெஸ் மோஜிகா
* ஃபெங் ஜாங்

2016: பத்திரிகை வெளியீடு

* எஃப். உல்ரிச் ஹார்ட்ல்
* ஆர்தர் எல். ஹார்விச்
* சூசன் எல். லிண்ட்கிஸ்ட்

2015: பத்திரிகை வெளியீடு

* கார்ல் டீசரோத்
* சியோலியாங் சியே

2014: பத்திரிகை வெளியீடு

* அலெக்சாண்டர் வர்ஷவ்ஸ்கி

2013: பத்திரிகை வெளியீடு

* பிரையன் ஜே. ட்ரூக்கர்
* பீட்டர் சி. நோவெல்
* ஜேனட் டி. ரௌலி

2012: பத்திரிகை வெளியீடு

* ஜேம்சு ஈ. டார்னெல் இளையோர்
* ராபர்ட் ஜி. ரோடர்

2011: பத்திரிகை வெளியீடு

* எலைன் புச்சு
* ஜேம்ஸ் ஏ. தாம்சன்
* சின்யா யாமானாக்கா

2010: பத்திரிகை வெளியீடு

* டேவிட் போட்ஸ்டீன்
* பிரான்சிஸ் எஸ். காலின்ஸ்
* எரிக் எஸ். லேண்டர்

2009: பத்திரிகை வெளியீடு

* புரூஸ் பொய்ட்லர்
* சார்லஸ் ஏ. டினாரெல்லோ
* ரால்ப் ஸ்டைன்மன்

2008: பத்திரிகை வெளியீடு

* ஜோன் ஏ. ஸ்டீட்ஸ்
* எலிசபெத் பிளாக்பர்ன்

2007: பத்திரிகை வெளியீடு

* இராபர்டு இலெவுக்கோவித்ஃசு
* சாலமன் எச். ஸ்னைடர்
* ரொனால்ட் எம். எவன்ஸ்

2006: பத்திரிகை வெளியீடு

* சீமோர் பென்சர்

2005: பத்திரிகை வெளியீடு

* இராபர்ட் எஸ். லாங்கர்

2004:

* ஸ்டான்லி என். கோஹன்
* ஹெர்பர்ட் டபிள்யூ. போயர்

2003:

* மைக்கேல் எஸ். பிரவுன்
* ஜோசப் எல். கோல்ட்ஸ்டைன்

2002:

* அந்தோனி ஃபாசி

2001:

* அர்னால்ட் ஜே. லெவின்

## மேலும் பார்க்கவும்

* மருத்துவ விருதுகளின் பட்டியல்

## மேற்கோள்கள்

* 
* 

பகுப்பு:அமெரிக்க விருதுகள்
பகுப்பு:மருத்துவ விருதுகள்
பகுப்பு:உயிரியல் விருதுகள்
ஆரிஜின்சு ஆப் அசு (நம்முடையத் தோற்றம்)

**ஆரிஜின்சு ஆப் அசு (நம்முடையத் தோற்றம்)**(*Origins of Us*) என்பது பிபிசி 2 ஒளிபரப்பிய பிரித்தானியத் தொலைக்காட்சி ஆவணத் தொடராகும். இது மனித பரிணாமத்தைப் பற்றியது. இதனை ஆலிசு இராபர்ட் தொகுத்து வழங்கினார்.

இந்தத் தொடர் மூன்று அத்தியாயங்களைக் கொண்டுள்ளது. ஒவ்வொன்றும் ஒரு மணிநேரம் ஓடக்கூடியது.

* அத்தியாயம் 1: ஒளிபரப்பு தேதி 17 அக்டோபர் 2011 - எலும்புகள்
* அத்தியாயம் 2: ஒளிபரப்பு தேதி 24 அக்டோபர் 2011 - உணவுப்பாதை
* அத்தியாயம் 3: ஒளிபரப்பு தேதி 31 அக்டோபர் 2011 - மூளை

 

## மேற்கோள்கள்

## வெளி இணைப்புகள்

* .
* Origins of Us at BBC Online 
* ''Origins of Us'' at DocuWiki.net .
* 
* ''Origins of Us'' at Amazon.
* ''Origins of Us'' – video search on YouTube.
* ''Origins of Us'' – video search on Dailymotion.
* 
* Human Timeline (Interactive) – Smithsonian, National Museum of Natural History (August 2016).
பகுப்பு:ஆங்கிலத் தொலைக்காட்சித் தொடர்கள்
பர்ஸ்ட் பீப்பிள்சு (முதல் மக்கள்)

***பர்ஸ்ட் பீப்பிள்சு (முதல் மக்கள்)*** என்பது பூமியில் உள்ள முதல் மனிதர்களைப் பற்றிய ஐந்து பகுதிகளாக ஒளிபரப்பப்பட்ட பொது ஒளிபரப்புச் சேவை தொலைக்காட்சியின் ஆவணப் படமாகும். இந்த நிகழ்ச்சி 2015-ல் ஒளிபரப்பப்பட்டது. மனிதர்கள் ஒவ்வொரு கண்டத்தையும் எப்படி அடைந்தார்கள், பல்வேறு புதைபடிவ கண்டுபிடிப்புகளில் கவனம் செலுத்தி, நவீனக் காலத்துக்கு முந்தைய மனித இடம்பெயர்வு பற்றிய ஆராய்ச்சியின் பின்னணியினை விவரிக்கின்றது. இந்த ஆய்வுகளில் ஈடுபட்டுள்ள பல ஆராய்ச்சியாளர்களுடனான நேர்காணல்கள் இந்த திட்டத்தில் அடங்கும். மரபியல் வல்லுநர்களான சுவான்டே பாபோ மற்றும் எஸ்கே வில்லர்ஸ்லெவ் மற்றும் மானுடவியலாளர்கள் ஜான் டி. ஹாக்ஸ் மற்றும் நிக்கோல் வாகுஸ்பேக் முக்கியப் பங்காற்றினர்.

## அத்தியாயங்கள்

# "முதல் மக்கள்: அமெரிக்கர்கள்"  கென்னவிக் மேனுடன் அவரது டி.என்.ஏ. அவரைப் பற்றி என்ன வெளிப்படுத்துகிறது என்பது பற்றிய நீண்ட விவாதத்துடன் அத்தியாயம் தொடங்குகிறது
# "முதல் மக்கள்: ஆப்பிரிக்கா"  இந்த அத்தியாயம் மொராக்கோவில் காணப்படும் ஜெபல் இர்ஹவுட் மண்டை ஓட்டை விவாதிக்கிறது. மேற்கு மற்றும் மத்திய ஆபிரிக்காவில் உள்ள மற்ற மனிதர்களின் ஆதாரங்களையும் இது விவாதிக்கிறது.
# "முதல் மக்கள்:ஆசியா"  இது மனிதனின் ஆய்வு தேவையை வலியுறுத்தியது. இந்த தேவையின் காரணமாக இவர்கள் மற்ற மக்களைச் சந்தித்தனர். நவீன மனித டி.என்.ஏ. நியாண்டர்தால்கள் போன்ற பிற மனித இனங்களுடன் பழமையான *கோமோ சேபியன்* கலப்பினைக் காட்டுகிறது.
# "முதல் மக்கள்: ஆத்திரேலியா" இந்த திட்டம் முதல் மக்களுக்கும் நவீன கால ஆத்திரேலிய பழங்குடியினருக்கும் இடையிலான நெருங்கிய தொடர்புகளை ஆராய்கிறது.
# "முதல் மக்கள்: ஐரோப்பா" இது *கோமோ சேபியன்சுடன்* வந்த ஐரோப்பாவில் கலையின் வெளிப்பாட்டினை எடுத்துக்காட்டுகிறது.

## மேற்கோள்கள்

## வெளி இணைப்புகள்

* முகப்பு பக்கம்
* யூடியூப்பில் பிபிஎஸ் ஃபர்ஸ்ட் பீப்பிள்ஸ் டிரெய்லர்

### விமர்சனங்கள்

* ஆர்ஸ் டெக்னிகா/காண்டே நாஸ்ட்

பகுப்பு:தொலைக்காட்சி குறுந்தொடர்கள்
மாநிலங்களவைத் தேர்தல்கள் 2001

**மாநிலங்களவைத் தேர்தல்கள் 2001** (*2001 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை  உறுப்பினர்களைத் தேர்ந்தெடுப்பதற்காக 2001ஆம் ஆண்டு பல்வேறு தேதிகளில் நடத்தப்பட்ட தேர்தல்கள் ஆகும். அசாமிலிருந்து 2 உறுப்பினர்களும் தமிழ்நாட்டிலிருந்து 6 உறுப்பினர்களும் மாநிலங்களவைக்குத்தேர்ந்தெடுக்கப்பட்டனர்.

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான தேர்தல் நடைபெற்றது.

### தேர்ந்தெடுக்கப்பட்ட உறுப்பினர்கள்
2001-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 2001-2007 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 2007ஆம் ஆண்டில் ஓய்வு பெற்றனர். 

## இடைத்தேர்தல்
2001ஆம் ஆண்டு கீழ்க்கண்ட இடைத்தேர்தல்கள் நடைபெற்றது.

# 21.12.2000 அன்று உறுப்பினர் பர்ஜிந்தர் சிங் ஹம்தார்த் தகுதி நீக்கம் செய்யப்பட்டதால் 22/02/2001 அன்று பஞ்சாப் மற்றும் உத்தரப்பிரதேசத்தில் காலியாக உள்ள இடங்களுக்கு இடைத்தேர்தல் நடத்தப்பட்டது. 21.12.2000 அன்று பதவிக்காலம் முடிவடைந்தது மற்றும் 09.04.2004-ல் பதவிக்காலம் முடிவடைந்த  உறுப்பினர் சவுத்ரி சுனி லால் 31.20012 அன்று இறந்தார். 25.11.2002 அன்று முடிவடைகிறது. உ.பி.யிலிருந்து பாஜகவின் சியாம் லால் 16/02/2001 முதல் உறுப்பினரானார்.
# அரியானா - - INLD (தேர்தல் 04/06/2001 2004 வரை)- தேவி லாலின் டீயா
# பஞ்சாப் - SAD (தேர்தல் 04/06/2001 2004 வரை)- ராஜ் மொஹிந்தர் சிங் மஜிதாவின் ரெஸ்
# உத்தரப் பிரதேசம் - கல்ராஜ் மிஸ்ரா - பாஜக (தேர்தல் 04/06/2001 2006 வரை ) - ராஜ் நாத் சிங்
# ஜார்கண்ட் - தயானந்த் சஹய் - இதேகா (தேர்தல் 19/07/2001 2004 வரை) இறப்பு 19/03/2002
# 30 ஆகத்து 2001 அன்று உறுப்பினர் ஜி. கே. மூப்பனார் காலமானதால் தமிழ்நாட்டிலிருந்து காலியாக உள்ள இடத்துக்கு 17/01/2002 அன்று இடைத்தேர்தல் நடைபெற்றது. பதவிக்காலம் 29 சூன் 2004 அன்று முடிவடைந்தது.

## மேற்கோள்கள்

பகுப்பு:மாநிலங்களவைத் தேர்தல்கள்
தேவரியா

**தேவரியா** (**Deoria**), வட இந்தியாவின் உத்தரப் பிரதேசம் மாநிலத்தின் கிழக்கில் உள்ள பூர்வாஞ்சல் பிரதேசத்தின் கிழக்கில் அமைந்த தேவரியா மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது கோரக்பூர் நகரத்திற்கு கிழக்கே 45 கிலோ மீட்டர் தொலைவிலும்; மாநிலத் தலைநகரான லக்னோவிலிருந்து 317 கிலோ மீட்டர் தொலைவிலும்; வாரணாசிக்கு வடக்கே  209 கிலோ மீட்டர் தொலைவிலும் உள்ளது. இது பிகார் மாநில எல்லையை ஒட்டியுள்ள நகரம் ஆகும். 

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 25 வார்டுகளும், 20076 வீடுகளும் கொண்ட தேவரியா நகரத்தின் மக்கள் தொகை  	1,29,479 ஆகும். அதில் ஆண்கள் 67,462 மற்றும் பெண்கள் 62,017 ஆக உள்ளனர். பாலின விகிதம் 1000 ஆண்களுக்கு  919	 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  ஆகவுள்ளனர். இதன் சராசரி  எழுத்தறிவு 86.80%	 ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 6.32% மற்றும் 1.72% ஆகவுள்ளனர். இதன் மக்கள் தொகையில் இந்துக்கள் 87.77%, இசுலாமியர் 11.66%,  பௌத்தர்கள் , சமணர்கள் ,  
சீக்கியர்கள் 0.20%, கிறித்தவர்கள் 0.14 % மற்றும் பிறர் 0.23% ஆகவுள்ளனர்.
## இரயில் நிலையம்
தேவரியா இரயில் நிலையம்கோரக்பூர்-மவூ-அலகாபாத் மற்றும் தில்லி-கான்பூர்-கோரக்பூர்-ஹாஜிப்பூர்-பரௌனி-கொல்கத்தா இருப்புப் பாதையிலும் அமைந்துள்ளது.

## மேற்கோள்கள்

## வெளி இணைப்புகள்
* 

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
தேவரியா மாவட்டம்
அக்பர்பூர், அம்பேத்கர் மாவட்டம்

**அக்பர்பூர்** (**Akbarpur**), வட இந்தியாவின் உத்தரப் பிரதேசம் மாநிலத்தின் கிழக்கில் உள்ள பூர்வாஞ்சல் பிரதேசத்தில் உள்ள அம்பேத்கர் நகர் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது தமசா ஆற்றின் கரையில் உள்ளது. இது மாநிலத் தலைநகரான லக்னோவிற்கு தென்கிழக்கே  187 கிலோ மீட்டர் தொலைவில் உள்ளது. இது அயோத்திக்கு 50 கிலோ மீட்டர் தொலைவில் உள்ளது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 61 வார்டுகளும், 17,720  வீடுகளும் கொண்ட நகரத்தின் மக்கள் தொகை 1,11,447  ஆகும். அதில் ஆண்கள் 57,330 மற்றும் பெண்கள் 54,117  ஆக உள்ளனர். பாலின விகிதம் 1000 ஆண்களுக்கு  944 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  13%  ஆகவுள்ளனர். இதன் சராசரி  எழுத்தறிவு 74.5% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 	15,310	மற்றும் 	50 ஆகவுள்ளனர்.  இதன் மக்கள் தொகையில் இந்துக்கள் 75.29%, இசுலாமியர் 23.99%, கிறித்தவர்கள் 0.21% மற்றும் பிறர் 0.42% ஆகவுள்ளனர்.

## பொருளாதாரம்
அரிசி ஆலைகள், கைலிகள் தயாரிக்கும் விசைத்தறி கூடங்கள் இந்நகரத்தில் அதிகம் உள்ளது.
## போக்குவரத்து
### சாலைகள்
சாலைகள் மூலம் அக்பர்பூர் பைசாபாத், அயோத்தி, லக்னோ, சுல்தான்பூர், ரேபரேலி, அமேதி, ஆசம்கர், ஜவுன்பூர், வாரணாசி, அலகாபாத் போன்ற நகரங்களுடன் இணைக்கப்பட்டுள்ளது.  இந்தியாவின் வேகமாக செல்லும்  பூர்வாஞ்சல் விரைவுச் சாலை அக்பர்பூர் வழியாகச் செல்கிறது.

### இரயில் நிலையம்
அக்பர்பூர் இரயில் நிலையம் அருகேபைசாபாத், அயோத்தி இரயில் நிலையங்கள் உள்ளது.
### வானூர்தி நிலையம்
இதனருகே அமைந்த அயோத்தி வானூர்தி நிலையம் உள்ளது. 
## கல்வி
* இராஜ்கியா பொறியியல் கல்லூரி, அம்பேத்கர் நகர் 
* மகா மாயா வேளான்மை பொறியீயல் பொறியியல் மற்றும் தொழில்நுட்பக் கல்லூரி
* மகா மாயா ராஜ்கியா அலோபதி மருத்துவக் கல்லூரி 
## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:அம்பேத்கர் நகர் மாவட்டம்
தேசிய நெடுஞ்சாலை 536

**தேசிய நெடுஞ்சாலை 536** (தேநெ **536**)(*National Highway 536*) என்பது இந்தியாவில் தமிழ்நாட்டில் உள்ள ஒரு தேசிய நெடுஞ்சாலை ஆகும். இந்நெடுஞ்சாலை புதுக்கோட்டை மாவட்டம் திருமயத்தினை இராமநாதபுரம் மாவட்டம் இராமநாதபுரம் நகரத்துடன் இணைக்கின்றது. இந்நெடுஞ்சாலையின் மொத்த நீளம் 108 கிலோ மீட்டர் ஆகும்.

## மேற்கோள்கள்

பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
கழஞ்சு

**கழஞ்சு** என்பது பொன் அல்லது நகையை அளக்க பயன்படுத்தப்பட்ட அளவீடு முறையாகும். ஒரு கழஞ்சு 5கிராமாகும். ஒன்றரை கழஞ்சு ஒரு பவுன் எனவும் அழைக்கப்படுகிறது. கழஞ்சு என்ற சொல் பெரும்பாலும் பண்டைய தமிழ்நாட்டில் பயன்படுத்தப்பட்ட சொல்லாகும். பாண்டியர் ஆட்சி காலத்தில் பயன்படுத்தப்பட்டது. இப்போதும் திருநெல்வேலி மாவட்டத்தில் உள்ள கிராமங்களில் புழக்கத்தில் உள்ள சொல் இதுவாகும்...

## மேற்கோள்கள்

பகுப்பு:அலகுகள்
பகுப்பு:தமிழர் அளவியல்
தேசிய நெடுஞ்சாலை 948

**தேசிய நெடுஞ்சாலை 948** (முன்பு NH 209)(*National Highway 948*) என்பது இந்தியாவில் தமிழ்நாட்டின் வழிச்செல்லும் தேசிய நெடுஞ்சாலை ஆகும். இது தமிழ்நாட்டில் உள்ள கோயம்புத்தூரையும் பெங்களூரு நகரத்தையும் இணைக்கிறது. இது தேசிய நெடுஞ்சாலை 48ன் ஒரு பிரிவு சாலை. இது சத்தியமங்கலம் வனவிலங்கு சரணாலயம் வழியாக செல்கிறது. வனவிலங்கு சரணாலயத்தின் வழியாக செல்லும் இச்சாலை ஒருவழிப்பாதையாகவும், இருவழிப்பாதையாகவும், பல இடங்களில் குறுகலாகவும் உள்ளது. இந்த வழியில் பயணிக்கும் போது வன விலங்குகளை காணலாம். என்பது இந்தியாவில் தமிழ்நாட்டின் வழிச்செல்லும் தேசிய நெடுஞ்சாலை ஆகும். இது தமிழ்நாட்டில் உள்ள கோயம்புத்தூரையும் பெங்களூரு நகரத்தையும் இணைக்கிறது. இது தேசிய நெடுஞ்சாலை 48ன் ஒரு பிரிவு சாலை. இது சத்தியமங்கலம் வனவிலங்கு சரணாலயம் வழியாகச் செல்கிறது. வனவிலங்கு சரணாலயத்தின் வழியாகச் செல்லும் இச்சாலை ஒருவழிப்பாதையாகவும், இருவழிப்பாதையாகவும், பல இடங்களில் குறுகலாகவும் உள்ளது. இந்த வழியில் பயணிக்கும் போது வன விலங்குகளைக் காணலாம்.

## வழித்தடம்

## சந்திப்புகள்

:  பெங்களூரு அருகே முனையம்.<
:  கனகபுரா அருகே முனையம் 
:  கொல்லேகல் அருகில்l
:  சாம்ராஜ்நகர் அருகில்
:  கோயம்புத்தூர் அருகில் முனையம்

## மேலும் பார்க்கவும்

* நெடுஞ்சாலை எண் அடிப்படையில் இந்தியாவில் உள்ள தேசிய நெடுஞ்சாலைகளின் பட்டியல்
* மாநில வாரியாக இந்தியாவில் உள்ள தேசிய நெடுஞ்சாலைகளின் பட்டியல்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 948

பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
பகுப்பு:கருநாடகத்தில் தேசிய நெடுஞ்சாலைகள்
சிறிய கப்பற்பறவை

லெசர் பிரிகேட்பேர்ட் (*Lesser frigatebird*) என்பது கப்பற்பறவை குடும்பத்தைச் சேர்ந்த ஒரு கடல் பறவை ஆகும். சுமார் 75 செமீ (30 அங்குலம்) நீளத்தில், இது போர்க்கப்பல் பறவையின் மிகச்சிறிய இனமாகும். இது இந்திய மற்றும் பசிபிக் பெருங்கடல்கள் மற்றும் பிரேசிலின் அட்லாண்டிக் கடற்கரைக்கு அப்பால் வெப்பமண்டல மற்றும் துணை வெப்பமண்டல நீர்பகுதிகளில் காணப்படுகிறது.

லெசர் பிரிகேட்பேர்ட்  பழுப்பு-கருப்பு நிறத்தால் ஆன  இறகுகள், நீண்ட குறுகிய இறக்கைகள் மற்றும் ஆழமாக பிரிக்கப்பட்ட வால் ஆகியவற்றைக் கொண்ட ஓர் கடல் பறவையாகும். ஆண் பறவைக்கு தொண்டையில் ஒரு விதமான பை போன்ற அமைப்பு சிவப்பு நிறத்தில் இந்தப் பை இருக்கும். தன் துணையை ஈர்ப்பதற்காக சில சமயங்களில் அந்த பை போன்ற அமைப்பு விரிவடையும். பெண்  பறவை ஆண் பறவையை விட சற்று பெரியதாகவும், வெண்மையான மார்பகம் மற்றும் வயிற்றை கொண்டிருக்கும்.

### காணப்படும் இடங்கள்
லெசர் பிரிகேட்பேர்ட்  இனம் ஆத்திரேலிய கடல்களில் பொதுவாக பரவலாக காணப்படுன்றன என்று கூறப்படுகிறது (லிண்ட்சே, 1986). இவ்வகை பறவைகள் தொலைதூர தீவுகளில் இனப்பெருக்கதை மேற்கொள்கிறது. அண்மைய ஆண்டுகளில் இந்தியப் பெருங்கடலில் உள்ள கிறிஸ்துமஸ் தீவிலும் தன் இனப்பெருக்கதை மேற்கொண்டிருக்கிறது. இந்த பறவைகள்  வெப்பமண்டல சூறாவளி தொடங்குவதற்கு முன்னர் நிலப்பகுதியில் காணப்படக்கூடும். சூறாவளி குறைந்தவுடன் அவை மீண்டும் நிலப்பகுதியில் இருந்து மறைந்துவிடும்.

## குறிப்புகள்

பகுப்பு:பறவைகள்
தேசிய நெடுஞ்சாலை 381அ (இந்தியா)

**தேசிய நெடுஞ்சாலை 381அ** (*National Highway 381A*) என்பது தேநெ 381அ எனக் குறிப்பிடப்படுகிறது. இது தென்னிந்தியாவில் ஈரோடு நகரம் வழியாக சங்ககிரி அருகே தேநெ-544 உடன் வெள்ளக்கோயில் அருகே தேநெ-81ஐ இணைக்கும் ஒரு இடைவழி நெடுஞ்சாலை ஆகும்.

## வழித்தடம்

தேநெ 381அ வெள்ளகோயில், மேட்டுப்பாளையம், அய்யம்பாளையம், குமரண்டிசாவடி, முத்தூர், கந்தசாமிபாளையம், முத்தைன்வலசு, எழுமாத்தூர், மொடக்குறிச்சி, தண்ணீர்பந்தல், சக்தி நகர் (ஈரோட்டில்), பள்ளிபாளையம், வெப்படை, படைவீடு மற்றும் சங்கைவீடு ஆகியவற்றை இணைக்கிறது.

## சந்திப்புகள்

:  வெள்ளக்கோயில் அருகே முனையம்
:  சங்ககிரி அருகே முனையம்

## மேலும் பார்க்கவும்
* தேசிய நெடுஞ்சாலை மேம்பாட்டுத் திட்டம்

## மேற்கோள்கள்

## வெளி இணைப்புகள்

* ஓபன்ஸ்ட்ரீட் மேப்பில் NH 381A

பகுப்பு:இந்திய தேசிய நெடுஞ்சாலைகள்
காசீப்பூர்

**காசீப்பூர்** (**Ghazipur**), வட இந்தியாவின் உத்தரப் பிரதேசம் மாநிலத்தின் கிழக்கில் உள்ள பூர்வாஞ்சல் பிரதேசத்தில் அமைந்த காசீப்பூர் மாவட்டத்தின் நிர்வாகத் தலமையிட நகரம் மற்றும் நகராட்சி ஆகும். இது மாநிலத் தலைநகரான லக்னோவிற்கு  தென்கிழக்கில் 346 கிலோ மீட்டர் தொலைவில் உள்ளது. இந்நகரத்தில் பிரித்தானிய இந்தியாவின் தலைமை ஆளுநர் காரன்வாலிசின் நினைவு மண்டபம் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி
வார்டுகளும்,  வீடுகளும் கொண்ட
நகரத்தின் மக்கள் தொகை 1,10,587 ஆகும். அதில் ஆண்கள் 57,954  மற்றும் பெண்கள்  52,633 ஆக உள்ளனர். பாலின விகிதம் 1000 ஆண்களுக்கு 908	 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  ஆகவுள்ளனர். இதன் சராசரி  எழுத்தறிவு  84.27% ஆகவுள்ளது. இதன் மக்கள் தொகையில் இந்துக்கள் 72.33%, இசுலாமியர் 26.77%, கிறித்தவர்கள் 0.32% மற்றும் பிறர் 0.15% ஆகவுள்ளனர்.
## போக்குவரத்து
காசீப்பூர் நகர இரயில் நிலையம் உள்ளது. காசீப்பூர் வானூர்தி நிலையம், காசீப்பூர்-மாவூ சாலையில் உள்ளது.
## தட்ப வெப்பம்

## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:காசீப்பூர் மாவட்டம்
எசு. தாமோதரன்

**எசு. தாமோதரன்** (*S Damodaran*)(பிறப்பு 12 மார்ச் 1962) என்பவர் பத்மசிறீ விருதுபெற்ற தமிழ்நாட்டின் திருச்சிராப்பள்ளி மாவட்டத்தினைச் சேர்ந்த சமூக செயற்பாட்டாளர் ஆவார்.

## பின்னணி
தாமோதரன் திருச்சிராப்பள்ளியில் உள்ள *கிராமாலயா* என்ற தன்னார்வ தொண்டு நிறுவனத்தின் நிறுவனர் ஆவார். 1987-ல் நிறுவப்பட்ட கிராமாலயா, ஆரம்பத்தில் கிராமப்புற மக்களின் பொருளாதார முன்னேற்றத்தில் கவனம் செலுத்தியது. பின்னர், முக்கியத்துவம் கருதி உடனடித் தேவையான சுத்தமான குடிநீர் மற்றும் கழிப்பறை வசதிகள் கிடைக்காததை உணர்ந்து, தன்னுடைய சேவையின் கவனத்தினை தண்ணீர் மற்றும் சுகாதாரத்திற்கு மாற்றியது. கிராமாலயா சுற்றுச்சூழலுக்கு உகந்த கழிப்பறைகளை வழங்குவதன் மூலம் திறந்தவெளியில் மலம் கழிப்பதை அகற்றுவதை நோக்கமாகக் கொண்டுள்ளது. கிராமாலயா இப்போது இந்திய அரசின் நீர்சக்தி அமைச்சகத்தின் முக்கியமான ஆதார மையமாக உள்ளது. பெருநிறுவன சமூகப் பொறுப்பு முயற்சிகளின் கீழ் அரசு, நன்கொடையாளர்கள் மற்றும் பெருநிறுவனங்களின் ஆதரவுடன் செயல்பட்டு வருகிறது. இந்த முயற்சியின் காரணமாக, திருச்சிராப்பள்ளி மாவட்டத்தில் உள்ள தாண்டவம்பட்டி கிராமத்தை 2003-ல் இந்தியாவின் முதல் திறந்தவெளி மலம் கழித்தல் இல்லாத கிராமமாக மாற்ற உதவியது.

### கல்வி
தாமோதரன் 1984-ல் பெருவணிக செயலகத்தில் இளங்கலைப் பட்டமும், 1986-ல் முதுநிலை வணிகவியல் பட்டமும் மற்றும் 2011-ல் முதுநிலை வணிக மேலாண்மையில் திட்ட மேலாண்மையில் பட்டமும் பெற்றார்.

## பத்மசிறீ விருது
2022ஆம் ஆண்டில், சமூகப் பணித் துறையில் இவரது சிறப்பான சேவைக்காக நாட்டின் நான்காவது உயரிய விருதான பத்மசிறீ விருதை இந்திய அரசு இவருக்கு வழங்கியது. "தென்னிந்தியாவில் உள்ள கிராமங்கள் மற்றும் குடிசைப்பகுதிகளில் துப்புரவு மேம்பாட்டிற்காகத் தனது வாழ்க்கையை அர்ப்பணித்த சமூக சேவகர்" என்ற இவரது சேவையைப் பாராட்டி இந்த விருது வழங்கப்படுகிறது.

## மேலும் படிக்க

* எஸ் தாமோதரன் பேட்டி: *ஜல் ஜீவன் மிஷன்* . குடிநீர் மற்றும் சுகாதாரத் துறை, ஜல் சக்தி அமைச்சகம், இந்திய அரசு . 20 பிப்ரவரி 2022 இல் பெறப்பட்டது .
* 
*

## மேற்கோள்கள்

பகுப்பு:வாழும் மக்கள்
பகுப்பு:1962 பிறப்புகள்
பகுப்பு:தமிழக சமூக - அரசியல் செயற்பாட்டாளர்கள்
பகுப்பு:இந்திய சமூகசேவகர்கள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:திருச்சி மாவட்ட மக்கள்
சோமநாத சுவாமி கோயில்

**சோமநாத சுவாமி கோயில்** அல்லது 'சோமநாதீஸ்வரர் திருக்கோயில்' என்றும் அழைக்கப்படும் சிவாலயம், இந்தியா தீபகற்பத்தின் தமிழ்நாடு மாநிலத்தில், கொளத்தூர் (சென்னை) பகுதியில்  அமைந்துள்ளது. 800 ஆண்டுகள் தொன்மையானது இக்கோயில். இக்கோயிலின் மூலவர் சோமநாதீஸ்வரர் ஆவார். தாயார் அமுதாம்பிகை ஆவார். இக்கோயிலின் விருட்சம் வில்வம் ஆகும். இக்கோயிலின் தீர்த்தங்கள் சந்திர தீர்த்தம் மற்றும் அக்னி தீர்த்தம் ஆகும். இத்திருத்தலம் அமைந்துள்ள ஊர் முற்காலத்தில் 'திருக்குளந்தை' என்றும் 'திருக்குளத்தூர்' என்றும் அழைக்கப்பட்டு, பின் மருவி, 'கொளத்தூர்' என்று தற்போது அழைக்கப்படுகிறது.

## அமைவிடம்
கடல் மட்டத்திலிருந்து சுமார் 36 மீட்டர் உயரத்தில் அமைந்துள்ள சோமநாத சுவாமி கோயிலின் புவியியல் ஆள்கூறுகள்: 13°07'29.5"N, 80°12'53.9"E (அதாவது, 13.124850°N, 80.214980°E) ஆகும்.
## பயன் பெறும் ஊர்கள்
கொளத்தூர், பெரவள்ளூர், பூம்புகார் நகர், செம்பியம், பெரியார் நகர், ஜவஹர் நகர், திரு. வி. க. நகர், பெரம்பூர், அகரம், மாதவரம், பொன்னியம்மன்மேடு, வில்லிவாக்கம் ஆகிய ஊர்களிலிருந்து வரும் பக்தர்கள், இத்தொன்மையான கோவிலைக் கண்டு பிரமிக்கின்றனர்.

## தல பெருமை
அகத்திய மாமுனிவர் வழிபட்ட தலம் இது. சோமேசர் முதுமொழி வெண்பா, குளத்தூர் பதிற்றுப்பத்தந்தாதி மற்றும் அமுதாம்பிகை பிள்ளைத்தமிழ் ஆகிய பாமாலைகளை, திருவாவடுதுறை ஆதினத்தைச் சார்ந்த, பதினாறாம் நூற்றாண்டில் வாழ்ந்த, தவத்திரு மாதவ சிவஞான முனிவர், இக்கோயிலின் தெய்வங்களுக்காக, இயற்றிச் சிறப்பித்த பெருமை இத்தலத்திற்கு உண்டு. 2014ஆம் ஆண்டு, இக்கோயிலுக்கு மகாகும்பாபிஷேகம் நடைபெற்றது.
### அறநிலையக் கல்லூரி
இக்கோயிலுக்குச் சொந்தமான சுமார் ஐந்து ஏக்கர் நிலப்பரப்பில் கல்லூரி ஒன்று ஏற்படுத்த, கட்டடங்கள் கட்ட ஏற்பாடுகள் செய்யப்பட்டு வருகின்றன. கல்லூரிக்கு அருள்மிகு கபாலீஸ்வரர் கலை அறிவியல் கல்லூரி என்று பெயரிடப்பட்டு, தற்காலிகமாக, இக்கோயில் அமைந்துள்ள கொளத்தூர் பகுதியிலுள்ள எவர்வின் மெட்ரிக்குலேஷன் மேல்நிலைப் பள்ளி  வளாகத்தில் ஆரம்பிக்கப்பட்டுள்ளது. 250 மாணவ, மாணவிகள் தேர்வு செய்யப்பட்டுள்ளனர். இக்கல்லூரிக்கு, ஒன்பது உதவிப் பேராசிரியர்கள், ஒரு நூலகர் மற்றும் ஓர் உடற்பயிற்சி ஆசிரியர் ஆகியோர் நியமிக்கப்பட்டுள்ளனர்.
## மற்றவை
இந்து சமய அறநிலையத்துறை கட்டுப்பாட்டில் உள்ள இக்கோயிலுக்குச் சொந்தமான, சுமார் பத்து கோடி மதிப்புள்ள, சுமார் 7,841 சதுர அடி பரப்பிலான இடம், தனியார் ஒருவருக்கு, தொழில் செய்வதற்காக வாடகைக்கு விடப்பட்டிருந்த நிலையில், அவர் சுமார் பத்து ஆண்டுகளாக வாடகை செலுத்தாததால், அவர் மீது நடவடிக்கை எடுக்கப்பட்டு, அவரிடமிருந்து அந்த நிலம் மீட்கப்பட்டது.
## மேற்கோள்கள்

பகுப்பு:சென்னையிலுள்ள சிவன் கோயில்கள்
வங்காளதேச கோட்டங்கள்

கோட்டங்கள் வங்காளதேசத்தின் முதல் நிலை நிர்வாகப் பிரிவுகளாகும். 2022 ஆம் ஆண்டு நிலவரப்படி, வங்காளதேசத்தில் எட்டு பிரிவுகள் உள்ளன, ஒவ்வொன்றும் அதன் அதிகார எல்லைக்குள் இருக்கும் முக்கிய நகரத்தின் பெயரால் ஒவ்வொன்றும் பெயரிடப்பட்டதுள்ளது அந்த கோட்டத்தின் நிர்வாக இடமாகவும் செயல்படுகிறது. ஒவ்வொரு பிரிவும் பல மாவட்டங்களாக பிரிக்கப்பட்டுள்ளது.

## பட்டியல்

## மேற்கோள்கள்

பகுப்பு:வங்காளதேசம்
பகுப்பு:வங்காளதேசத்தின் கோட்டங்கள்
பகுப்பு:நாடு வாரியாக மாநிலங்கள்
சீதாமரி

**சீதாமரி** (**Sitamarhi**), வட இந்தியாவின் பிகார் மாநிலத்தின் வடக்கில், நேபாளம் நாட்டின் எல்லையை ஒட்டிய மிதிலைப் பிரதேசத்தில் அமைந்த சீதாமரி மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இந்நகரத்தில் சீதைக்கான கோயில் உள்ளது. இது மாநிலத் தலைநகரான பாட்னாவிற்கு வடக்கே 135.4 கிலோ மீட்டர் தொலைவில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி 28 வார்டுகள் மற்றும் 12,718 வீடுகள் கொண்ட சீதாமரி நகரத்தின் மக்கள் தொகை 67,818 ஆகும். அதில் 35,960 ஆண்கள்  மற்றும் பெண்கள் 31,858  ஆக உள்ளனர். பாலின விகிதம் 1000 ஆண்களுக்கு 886 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  ஆகவுள்ளனர். இதன் சராசரி  எழுத்தறிவு  77.3% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 	4,935 மற்றும் 	57 ஆகவுள்ளனர்.  இதன் மக்கள் தொகையில் இந்துக்கள் 83.45%, இசுலாமியர் 16.23% மற்றும் பிறர் 0.32% ஆகவுள்ளனர்.
## போக்குவரத்து
நேபாளத்தின் சோன்பர்சா மற்றும் பிகாரின் ஹாஜிப்பூர் நகரத்தை இணைக்கும் தேசிய நெடுஞ்சாலை எண் 77 (பழையது) சீதாமர்கி நகரம் வழியாகச் செல்கிறது.
## மேற்கோள்கள்

## வெளி இணைப்புகள்
* Main site
* Portal of Sitamarhi
* Official website of Tirhut Division

பகுப்பு:பீகார் மாநிலத்திலுள்ள ஊர்களும் நகரங்களும்
சீதாமரி மாவட்டம்
தேசிய நெடுஞ்சாலை 544ஏ (இந்தியா)

**தேசிய நெடுஞ்சாலை 544ஏ** (*National Highway 544H*), என்பது தே. நெ. 544ஏ எனக் குறிப்பிடப்படுவது தமிழ்நாட்டில் செல்லும் இந்தியாவின் தேசிய நெடுஞ்சாலையாகும். தருமபுரி மாவட்டம் தோப்பூர் அருகே தேசிய நெடுஞ்சாலை 44-ல் தொடங்கி, மேட்டூர், பவானி வழியாகச் சென்று ஈரோட்டில் முடிவடைகிறது. இது ஈரோடு லட்சுமி நகர் அருகே தேசிய நெடுஞ்சாலை 544-ஐ சந்திக்கிறது.

மாநில நெடுஞ்சாலை 20 ஆனது தேசிய நெடுஞ்சாலை 544H ஆக தரம் உயர்த்தப்பட்டது. சூன் 6, 2017 அன்று இந்த தேசிய நெடுஞ்சாலை அறிவிக்கப்பட்டதை அடுத்து, 4 வழிச்சாலை அமைக்கும் பணி மேற்கொள்ளப்பட்டது.

## வழித்தடம்
தோப்பூர், மேச்சேரி, மேட்டூர், நெருஞ்சிப்பேட்டை, அம்மாபேட்டை, சித்தர் பவானி, ஈரோடு சாலை.

## சந்திப்புகள்
:  தோப்பூர் அருகில் முனையம்
:  லக்‌ஷ்மி நகர் (ஈரோடு) அருகில் முனையம்.

## வளர்ச்சி
தேசிய நெடுஞ்சாலை 544H ஆனது 85கி.மீ நீளத்திற்கு 192 கோடியில் இருபுறமும் கூடுதல் பக்கச்சாலையுடன் இருவழிச்சாலையானது அகலப்படுத்தப்படுகின்றது

## மேலும் பார்க்கவும்
* இந்தியாவில் உள்ள தேசிய நெடுஞ்சாலைகளின் பட்டியல்
* மாநில வாரியாக இந்தியாவில் உள்ள தேசிய நெடுஞ்சாலைகளின் பட்டியல்

## மேற்கோள்கள்

## வெளி இணைப்புகள்
* ஓபன்ஸ்ட்ரீட்மேப்பில் தே. நெ. 544ஏ

பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் தேசிய நெடுஞ்சாலைகள்
பன்னாட்டு வெப்பமண்டல வேளாண்மை நிறுவனம்

**பன்னாட்டு வெப்பமண்டல வேளாண்மை நிறுவனம்** (*International Institute of Tropical Agriculture*) என்பது ஒரு இலாப நோக்கற்ற அமைப்பாகும். இது பயிர்களின் தரம் மற்றும் உற்பத்தித்திறனை மேம்படுத்துவதற்கும், உற்பத்தியாளர் மற்றும் நுகர்வோர் பாதிப்புகளைக் குறைப்பதற்கும், விவசாயத்திலிருந்து வருவாயினை உருவாக்குவதற்கும், பசி, ஊட்டச்சத்துக் குறைபாடு மற்றும் வறுமை ஆகியவற்றைக் குறைக்கும் முக்கிய இலக்குகளுடன் பங்குதாரர்களுடன் இணைந்து செயல்படுகிறது. இந்நிறுவனத்தின் வளர்ச்சிக்கான ஆராய்ச்சி  வெப்பமண்டல நாடுகளின் வளர்ச்சித் தேவைகளை நிவர்த்தி செய்வதில் கவனம் செலுத்துகிறது. இந்த நிறுவனம் 1967-ல் நிறுவப்பட்டது. இதன் தலைமையகம் நைஜீரியாவின் இபாதானில் அமைந்துள்ளது. பல ஆராய்ச்சி நிலையங்கள் ஆப்பிரிக்கா முழுவதும் பரவியுள்ளன. பல நாடுகள் மற்றும் பன்னாட்டு விவசாய ஆராய்ச்சிக்கான ஆலோசனைக் குழு ஆகியவற்றால் ஆதரிக்கப்படும் அறங்காவலர் குழுவால் இந்த அமைப்பு நிர்வகிக்கப்படுகிறது.

## வரலாறு
பன்னாட்டு வெப்பமண்டல வேளாண்மை நிறுவனம் 1967-ல் இபாதானில் நிறுவப்பட்டது. இந்த நிறுவனம் *போர்டு* மற்றும் மற்றும் இராக்பெல்லர் அறக்கட்டளைகளின் வெப்பமண்டல உணவுகளின் தரத்தை மேம்படுத்துவதற்கான மையத்தை நிறுவுவதற்கான விருப்பத்தின் அடிப்படையில் தோற்றுவிக்கப்பட்டது. 1967ஆம் ஆண்டின் 32. ஆணை இயற்றப்பட்டதன் மூலம் இந்த நிறுவனம் நடைமுறைக்கு வந்தது. இந்நிறுவனத்தின் ஆரம்ப இலக்குகளின் ஒரு பகுதியானது, சிறந்த உற்பத்தித் திறன் கொண்ட விவசாய முறையை உருவாக்குதல், நோய்கள் மற்றும் பூச்சிகளை எதிர்க்கும் அதிக மகசூல் தரும் பயிர் வகைகளைத் தேர்ந்தெடுத்து இனப்பெருக்கம் செய்தல் மற்றும் ஈரப்பதம் மற்றும் வெப்பமண்டலப் பகுதிகளில் விவசாய ஆராய்ச்சியை வலுப்படுத்துதல் ஆகும். இந்த நிறுவனம் ஆரம்பத்தில் 1000 ஹெக்டேர் நிலத்தில் அமைந்திருந்தது. இந்த நிறுவனம் தானிய மேம்பாட்டுத் திட்டம், தானியங்கள் மற்றும் பருப்பு வகைகள் மேம்பாட்டுத் திட்டம், விவசாய முறைகள் மற்றும் வேர் மற்றும் கிழங்கு மேம்பாட்டுத் திட்டம் ஆகியவற்றில் கவனம் செலுத்தியது. தானியங்கள் மற்றும் பருப்பு வகைகளை மேம்படுத்தும் முறையானது சோயா அவரை, காராமணி, சேனைக்கிழங்கு மற்றும் மரவள்ளி ஆகியவற்றைக் கொண்டது. இந்நிறுவனம் 1971-ல் பன்னாட்டு விவசாய ஆராய்ச்சிக்கான ஆலோசனைக் குழுவுடன் சேர்ந்தது. இதன் பின்னர் வாழை மற்றும் வாழை போன்ற மர தயாரிப்புகளையும் இதன் மேம்பாட்டுத் திட்டத்தின்கீழ் சேர்த்தது.

## நிலையங்கள்

* பெனின்
* கமரூன்
* டிஆர் காங்கோ (புகாவு)
* காங்கோ மக்களாட்சிக் குடியரச்ய்
* கானா (அக்ரா)
* கானா (தமலே)
* கென்யா
* மலாவி
* மொசாம்பிக்
* நைஜீரியா (அபுஜா)
* நைஜீரியா (இபாடான்) - தலைமையகம்
* நைஜீரியா (கனோ)
* நைஜீரியா (நதிகள்)
* தான்சானியா (அருஷா)
* தான்சானியா ( தாருசலாம்)
* உகாண்டா
* சாம்பியா

## மேலும் பார்க்கவும்

* ஆப்பிரிக்க விவசாய சங்கம்

## மேற்கோள்கள்

## வெளி இணைப்புகள்
* ஐஐடிஏ முகப்புப்பக்கம்
* ஹமிட்ட்ரோபிக்ஸ் ஐஐடிஏ தலைமையிலான சிஜிஐஆர் ஆராய்ச்சி திட்டம் 
* ஐஐடிஏவின் மேம்பாட்டிற்கான ஆன்லைன் இதழ் ஆராய்ச்சி

பகுப்பு:வேளாண்மை ஆய்வு நிலையங்கள்
பகுப்பு:ஆப்பிரிக்கா
பெத்தியா

**பெத்தியா** (**Bettiah**), வட இந்தியாவின் பிகார் மாநிலத்தின் வடக்கில் நேபாளம் நாட்டின் எல்லையை ஒட்டி அமைந்த  மேற்கு சம்பாரண் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும்.இது மாநிலத் தலைநகரான பாட்னாவுக்கு வடக்கே 225 கிலோ மீட்டர் தொலைவில் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி
39 வார்டுகளும்,  24,463  வீடுகளும் கொண்ட பெத்தியா நகரத்தின் மக்கள் தொகை 132,209  ஆகும். அதில் ஆண்கள் 69,529  மற்றும் பெண்கள் 62,680  ஆக உள்ளனர். பாலின விகிதம் 1000 ஆண்களுக்கு  901 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14% ஆகவுள்ளனர். இதன் சராசரி  எழுத்தறிவு 80.6% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 8,266	 மற்றும் 828	ஆகவுள்ளனர். இதன் மக்கள் தொகையில் இந்துக்கள் 64.08%, இசுலாமியர் 33.72%, கிறித்தவர்கள் 1.9% மற்றும் பிறர் 0.30% ஆகவுள்ளனர்.

## போக்குவரத்து
### இரயில்  நிலையம்

பெத்தியா இரயில் நிலையம்பாட்னா, தில்லி, மும்பை,  கொல்கத்தா, குவஹாத்தி அகமதாபாத், லக்னோ, ஜெய்ப்பூர், ஜம்மு போன்ற நகரங்களுடன் இணைக்கிறது.
### சாலைகள்
தேசிய நெடுஞ்சாலை 727, 139W, 28பி மற்றும் மாநில நெடுஞ்சாலை எண் 54 பெத்தியா நகரத்தின் வழியாகச் செல்கிறது. 

### வானூர்தி நிலையம்
இதனருகே அமைந்த வானூர்தி நிலையம், 97 கிலோ மீட்டர் தொலைவில் உள்ள குசிநகர் பன்னாட்டு விமான நிலையம் மற்றும் 200 கிலோ மீட்டர் தொலைவில் உள்ள செயப் பிரகாஷ் நாராயண் பன்னாட்டு வானூர்தி நிலையம் ஆகும். 
## கல்வி
*அரசு மருத்துவக் கல்லூரி, பெத்தியா
*அரசு பொறியியல் கல்லூரி, மேற்கு சம்பாரண் 
*மகாராணி ஜானகி குன்வர் கலூரி, பெத்தியா
*ராம் லக்கன் சிங் யாதவ் கல்லூரி, பெத்தியா
*குலாப் நினைவுக் கல்லூரி, பெத்தியா
## தட்ப வெப்பம்

## மேற்கோள்கள்

## வெளி இணைப்புகள்
* West Champaran Information Portal
* Official Website of Tirhut Division
* Galaxy International School Bettiah-GEG Group

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:மேற்கு சம்பாரண் மாவட்டம்
ஹிங்கிலிசு

**ஹிங்கிலிசு** என்பது இந்தியும் ஆங்கிலமும் கலந்து பயன்படுத்தப்படும் ஒரு கலப்பு மொழியாகும். ஆங்கிலச் சொற்றொடரில் இந்திச் சொற்கள் பெருமளவு கலந்துநிற்பது, ஆங்கிலச் சொற்கள் மிகுந்த இந்தி வாக்கியங்களைப் புழங்குவது அல்லது தேவநாகரியில் அன்றி ரோமன் எழுத்துருக்கள் கொண்டு இந்தியை எழுதுவது போன்றவை இக்கலப்பு மொழியின் இயல்புகள். 

தாராளமயமாக்கலுக்குப் பின் விளம்பரத் துறையினரால் கைக்கொள்ளப்பட்ட ஹிங்கிலிசு மொழியின் பயன்பாடு இன்று பன்மடங்கு வேகமெடுத்துள்ளது. இந்தியாவின் நாடளாவிய ஆங்கிலக் காட்சி ஊடகங்கள்  இந்திக் கலப்பை முன்னெடுக்கின்றன. மேடைச் சிரிப்புரைக் கலைஞர்கள் இத்தகைய மொழியையே கைக்கொள்கின்றனர். ஆங்கில நாளிதழ்களையும்கூட ஆங்கிலம், இந்தி ஆகிய இருமொழிகளும் தெரிந்தவர்கள் மட்டுமே முழுமையாகப் புரிந்துகொள்ளமுடியும் என்ற நிலை ஏற்பட்டுவருவதாகக் கருதப்படுகிறது. இந்திய உயர்மட்ட வகுப்பினரின் மொழியாக ஆங்கிலத்தைப் பின்னுக்குத் தள்ளி ஹிங்கிலிசை வணிகச் செயல்பாடுகள் இன்று முன்னிறுத்திவருகின்றன. இது இந்தியாவின் பிற மொழிகளுக்கு ஏற்பட்டுள்ள அச்சுறுத்தலாகவும், அதன் சமூக, பண்பாட்டு, அரசியலின் திசைவழியை மாற்றியமைக்க வல்லமை கொண்டதாகவும் பார்க்கப்படுகிறது.
## மேற்கோள்கள்

பகுப்பு:இந்தி
தேசிய நெடுஞ்சாலை 118 (இந்தியா)

**தேசிய நெடுஞ்சாலை 118** (*National Highway 118*) என்பது இந்தியாவின் தேசிய நெடுஞ்சாலை ஆகும். இது சார்க்கண்டு மாநிலத்தில் உள்ள அசன்பானி மற்றும் ஜம்சேத்பூரை இணைக்கிறது. இதன் நீளம் ஆகும். இது இந்தியாவின் குறுகிய தேசிய நெடுஞ்சாலைகளில் ஒன்றாகும். தேசிய நெடுஞ்சாலைகளை மறுபெயரிடுவதற்கு முன், தேநெ-118ன் என தேநெ 32ன் ஒரு பகுதியாக இருந்தது. இது தேசிய நெடுஞ்சாலை 18ன் இணைப்புச் சாலை.

## வழித்தடம்
தேநெ 118 சார்க்கண்டு மாநிலத்தில் உள்ள ஜம்சேத்பூருடன் தேநெ 18-ல் அசன்பானியை இணைக்கிறது.

## சந்திப்புகள்
:  அசான்பானி அருகில் முனையம்

## மேலும் பார்க்கவும்

* நெடுஞ்சாலை எண் அடிப்படையில் இந்தியாவில் உள்ள தேசிய நெடுஞ்சாலைகளின் பட்டியல்
* மாநில வாரியாக இந்தியாவில் உள்ள தேசிய நெடுஞ்சாலைகளின் பட்டியல்
* தேசிய நெடுஞ்சாலை மேம்பாட்டுத் திட்டம்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் NH 118

பகுப்பு:இந்திய தேசிய நெடுஞ்சாலைகள்
இலால் மண்டி நடைபாலம்

**இலால் மண்டி நடைபாலம்** (*Lal Mandi Footbridge*) என்பது இந்திய ஒன்றிய பிரதேசமான ஜம்மு மற்றும் காஷ்மீரில் உள்ள சிறிநகரில் அமைந்துள்ள ஒரு தொங்கு பாலமாகும். இது நகரின் வசீர் பாக் பகுதிகளை நகர மையப்பகுதியான இலால் சௌக்குடன் இணைக்கிறது.

## வரலாறு
நகரத்தில் ஜீலம் ஆற்றின் குறுக்கே கட்டப்பட்ட முதல் தொங்கு பாலம் இதுவாகும். முப்தி முகமது சயீத் தலைமையிலான சம்மு காசுமீர் மக்களின் சனநாயக கட்சி-காங்கிரசு கூட்டணி அரசாங்கத்தின் கீழ் இரண்டு வருட ஆட்சி காலப்பகுதியில் கட்டப்பட்டது. இது நகரின் மையத்தில் போக்குவரத்து நெரிசலைக் குறைக்கப் பெரிதும் உதவியது.

## அமைவிடம்
சிறிநகரின் தின்டேல் பிசுகோ பள்ளிக்கு அருகில் அமைந்துள்ள இந்தப் பாலம் முக்கியமான நடைபாதையாகும்.

## பயன்பாடு
வஜீர் பாக் குடியிருப்புப் பகுதியை இலால் சௌக்குடன் இணைக்கும் பாலம் பரபரப்பான நடைபாதை. இது பெரும்பாலும் தின்டேல் பிசுகோ பள்ளி மாணவர்களால் பயன்படுத்தப்படுகிறது.

## மேலும் பார்க்கவும்
* அப்துல்லா பாலம்

## படங்கள்

படிமம்:View of Footbridge.JPG|நடைபாதைக் காட்சி
படிமம்:Jhelum Footbridge.jpg|தரைப்பாலம் மற்றும் ஜீலம் ஆறு 
படிமம்:Abi Guzar Bund.JPG|அபி குசார் பண்ட் மற்றும் சில்க் தொழிற்சாலையை இணைக்கும் நடைபாலம்.
படிமம்:Footbridge Snow.jpg|குளிர்காலத்தில் நடைபாதையின் காட்சி.


## மேற்கோள்கள்

பகுப்பு:சம்மு காசுமீரில் உள்ள பாலங்கள்
சபா கடல்

**சபா கடல்** (*Safa Kadal*)(உருது ஒலிப்பு: [səfaː kədəl] ; கசுமீரி ஒலிப்பு: [safaː kədɨl] ) என்பது சம்மு காசுமீரின் ஸ்ரீநகர் மாவட்டத்தில் உள்ள ஒரு நகரம். கடல் என்றால் காஷ்மீரில் பாலம் என்று பொருள். இந்த பாலத்தின் கீழ் ஜீலம் ஆறு பாய்கிறது. இதனால் இந்த இடத்தின் பெயர் சூட்டப்பட்டுள்ளது. புகழ்பெற்ற முகலாய பேரரசரான ஔரங்கசீப்பின் (1658-1707) ஆட்சியின் போது சைப் கானால் பாலம் கட்டப்பட்டது.

## இராமர் கோயில்
சம்மு காஷ்மீர் மாநிலம் ஸ்ரீநகரில் உள்ள சபா கடலில் உள்ள **இராமர் கோவில்** தற்போது இடிந்து கிடக்கிறது. இது 1990-ல் அழிக்கப்பட்டது. இன்றும் இது அப்படியே உள்ளது. சனவரி 2022-ல் கட்டடம் புதுப்பிக்கப்படும் என்று இறுதி செய்யப்பட்டது.

## மேற்கோள்கள்

பகுப்பு:சம்மு காசுமீரில் உள்ள பாலங்கள்
புதுமதுரை (அந்தமான்)

**புதுமதுரை** என்பது அந்தமான் நிக்கோபார் தீவுகளில் உள்ள ஒரு வருவாய் கிராமமாகும். இது வடக்கு மற்றும் நடு அந்தமான் மாவட்டத்தில் உள்ள மாயாபந்தர் வட்டத்தில் உள்ளது.

இங்கு அரசு நடுநிலைப் பள்ளி ஒன்று செயல்பட்டுவருகிறது ( ஒ-க.மா.த.மு குறியீட்டெண் 35030201401 ).

## மேற்கோள்கள்

பகுப்பு:அந்தமான் நிக்கோபார் தீவுகள்
தேசிய நெடுஞ்சாலை 415 (இந்தியா)

**தேசிய நெடுஞ்சாலை 415** (*National Highway 415*)(தேநெ 415) என்பது அருணாச்சலப் பிரதேசத்தின் பந்தேர்தேவாவிலில் தொடங்கி அசாமின் கோஹ்பூரில் முடிவடையும் தேசிய நெடுஞ்சாலை ஆகும். இந்த நெடுஞ்சாலை  நீளமுடையது ஆகும். இதில்  அசாம் மாநிலத்திலும்  அருணாச்சலப் பிரதேசத்திலும் செல்கிறது.

## மேலும் பார்க்கவும்
* இந்தியாவில் உள்ள தேசிய நெடுஞ்சாலைகளின் பட்டியல் (நெடுஞ்சாலை எண் மூலம்)
* இந்தியாவில் உள்ள தேசிய நெடுஞ்சாலைகளின் பட்டியல்
* தேசிய நெடுஞ்சாலை மேம்பாட்டுத் திட்டம்

## மேற்கோள்கள்

## வெளி இணைப்புகள்
* இந்தியாவின் NH நெட்வொர்க் வரைபடம்

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 18 (இந்தியா)

**தேசிய நெடுஞ்சாலை 18** (*National Highway 18*)(தேநெ 18)(பழைய தேநெ 32, தேநெ 33 மற்றும் தேநெ 5 ஆகியவற்றின் இணைவு) இந்தியாவின் தேசிய நெடுஞ்சாலை ஆகும். இது தன்பாத்தின் கோபிந்த்பூரிலிருந்து உருவாகிறது. இது 361 கி.மீ. தூரம் பயணித்து ஒடிசாவின் பாலேஸ்வரில் முடிவடைகிறது. இது தன்பாத் நகரம், மஹுதா, சாஸ், புருலியா, பலராம்பூர், ஜம்சேத்பூர், காட்சிலா, பஹராகோரா, பரிபடா மற்றும் பாலேஸ்வர் வழியாகச் செல்கிறது. இது முன்பு தேநெ 32ஆக இருந்தது ஆனால் 2012-ல் மாற்றப்பட்டது.

## மேற்கோள்கள்

பகுப்பு:இந்திய தேசிய நெடுஞ்சாலைகள்